
  

Obavještenje o realizaciji akreditovanog programa obuke

„Osnovna znanja o mentorstvu kao vidu podrške korisnicima 
za samostalan život ili život uz podršku“



Poštovani/e,

Obavještavamo vas da Zavod za socijalnu i dječju zaštitu, u skladu sa Planom stručnog usavršavanja stručnih radnika, organizuje realizaciju akreditovanog programa obuke „Osnovna znanja o mentorstvu kao vidu podrške korisnicima za samostalan život ili život uz podršku“. Obuka će se realizovati 15.09.2026. godine u prostorijama Zavoda za socijalnu i dječju zaštitu i namijenjena je stručnim radnicima u sistemu socijalne i dječje zaštite.  
Autorke programa su Vujačić Suzana, Koprivica Ivana i Smolović Biljana, dok su realizatorke Vujačić Suzana i Koprivica Ivana.

Budući da je mentorstvo prepoznato Strategijom deinstitucionalizacije (2025–2028) kao ključna mjera za osnaživanje korisnika, opšti cilj ovog programa obuke je jačanje profesionalnih kapaciteta zaposlenih kroz sticanje osnovnih znanja o mentorstvu radi kreiranja mentorskih programa za samostalan život korisnika. Kroz ovu obuku, stručni radnici će se upoznati sa svrhom i značajem mentorskog odnosa, razumjeti uloge, odgovornosti i granice u mentorstvu, unaprijediti vještine za pružanje podrške, te proći proces senzibilizacije i edukacije za pružanje što kvalitetnijih usluga u zajednici.

Zainteresovani kandidati mogu dostaviti prijavu putem e-mail adrese: ruzica.stankovic@zsdz.gov.me, do popunjavanja predviđenog broja mjesta.

